[{"text_idx": "#000002", "text": "Maailma parima kaameratelefoni test: mida Samsungi ultrasuum pa\u0308riselus teha suudab?"}, {"text_idx": "#000004", "text": "Mille ja\u0308rgi valida telefoni, kui ko\u0303nede tegemise ja internetis skrollimisega saab iga nutikas ta\u0308napa\u0308eval u\u0308htviisi ha\u0308sti hakkama? Eks ikka kaamera ja\u0308rgi."}, {"text_idx": "#000005", "text": "Kui lu\u0308u\u0308a Google\u2019isse sisse ma\u0308rkso\u0303nad \u201cbest camera phone\u201d, leiab terve hulga edetabeleid eri veebisaitidelt, aga keeruline on leida nimekirja, kus parimate seas ei mainitaks Samsungi ko\u0303ige ko\u0303vemat mudelit \u2013 Galaxy S23 Ultra. TechRadar nimetab seda oma mitmeku\u0308lgsuse poolest 2023. aasta parimaks \u201ckaameratelefoniks\u201d. XDA Developers on samuti va\u0308rskelt parimad la\u0308bi testinud ja valinud tippude tipuks just Samsung Galaxy S23 Ultra, mis hiilgab oma suumi poolest."}, {"text_idx": "#000006", "text": "Niisiis vo\u0303tsime \u201cbest camera phone\u2019i\u201d kaasa u\u0308hele Euroopa popimale musau\u0308ritusele, augusti keskel Helsingis toimunud Flow Festivalile, ja proovisime ja\u0308rele, kas see on to\u0303esti nii hea kui ra\u0308a\u0308gitakse."}, {"text_idx": "#000007", "text": "Esiteks ja\u0308a\u0308b silma telefoni suurus \u2013 see on u\u0308le 16 cm ko\u0303rge ja pea 8 cm lai, nii et vaja on suuri taskuid vo\u0303i kotti. Vo\u0303rdluseks: sama suur on ka Apple\u2019i tippmudel iPhone 14 Pro Max, ainult millimeetri vo\u0303rra o\u0303hem. Festivalil oleks ka\u0308epa\u0308rasem kaasas kanda va\u0308iksemat telefoni, aga ku\u0308llap on see harjumise asi."}, {"text_idx": "#000010", "text": "TechRadar kirjutab, et S23 Ultral on nii palju objektiive ja funktsioone, et pole u\u0308htki fotot, mida see ei suudaks teha. Teiste nutikatega vo\u0303ib mo\u0303nes olukorras ka\u0308tte saada pisut paremaid pilte, kuid kiidetakse just seda, et Galaxy S23 Ultra saab ha\u0308sti hakkama igas olukorras, alustades la\u0308hivo\u0303tetest, lo\u0303petades o\u0308o\u0308fotode ja \u201cultrasuumiga\u201d. Va\u0308idetavalt on Samsungi 30-kordne suum teravam kui enamikul telefonidel."}, {"text_idx": "#000012", "text": "Milleks festivalil kaamerat vaja la\u0308heb? Eks ikka esinejate pildistamiseks, misto\u0303ttu kulub nimetatud \u201cultrasuum\u201d kohe marjaks a\u0308ra. Sa\u0308ttisime end lava ette valmis ja proovisime ja\u0308rele. Piisab paarist kiirest klo\u0303psust, et aru saada, miks Galaxy S23 Ultra suumi taevani kiidetakse. U\u0308tleme kohe a\u0308ra, et ko\u0303ik fotod siin artiklis on to\u0308o\u0308tlemata."}, {"text_idx": "#000015", "text": "Selline aga pimedas, proz\u030cektorite valguses:"}, {"text_idx": "#000016", "text": "Fotodel Uus-Meremaa lauljanna Lorde \u2013 ko\u0303igi aegade noorim Grammy-vo\u0303itja \u201cAasta laulu\u201d kategoorias. Lauljanna oli vaid 17-aastane, kui tema laul \u201cRoyals\u201d 2013. aastal u\u0308lemaailmseks hitiks sai. Flow Festivalil esitas ta muuhulgas avaldamata lugusid oma ja\u0308rgmiselt albumilt."}, {"text_idx": "#000017", "text": "Va\u0308rvid on erksad, nagu Samsungidel ikka, aga pilt on teravam kui kunagi varem. Oleks veel telefoniga pa\u0308ris lava ees, nagu pressifotograafid, ei pruugiks vahetki teha, et ka\u0308es pole mitu tuhat eurot maksev toru, vaid lihtsalt uhkema klassi nutitelefon. Tele2-st saab Samsungi superpakkumiste raames Galaxy S23 Ultra 256GB ka\u0308tte 1244 euroga."}, {"text_idx": "#000018", "text": "Muidugi on selliste fotode jaoks vaja, et pildistatav pu\u0308siks enam-va\u0308hem paigal, mis vo\u0303ib esinemise ajal keeruliseks osutuda. Selle to\u0303estamiseks siin mo\u0303ned liikumise pealt tehtud pildid (po\u0308o\u0308rake ta\u0308helepanu udustele ka\u0308tele):"}, {"text_idx": "#000019", "text": "Festivalil esines ka USA new wave\u2019i ba\u0308nd Devo, mis ta\u0308histab ta\u0308navu 50 aasta juubelit. Laiem publik tunneb ansamblit megahiti \u201cWhip It\u201d ja\u0308rgi."}, {"text_idx": "#000020", "text": "Lo\u0303putult suumida ikkagi ei kannata \u2013 pilt vo\u0303ib olla teravam kui teistel nutitelefonidel, aga lo\u0303puks tulevad piirid ette."}, {"text_idx": "#000021", "text": "Ko\u0303ige suuremaks vaenlaseks Galaxy S23 Ultra kaamerale osutus Rootsi lauljanna Tove Lo, kes esiteks meelitas lava ette nii tiheda rahvamassi, et la\u0308hedale pildistama ei pa\u0308a\u0308senud, ning teiseks tantsis terve tunniajase set\u2019i va\u0308ltel lakkamatult ringi. Tema esinemisest o\u0303nnestus teha sellised fotod:"}, {"text_idx": "#000022", "text": "Teisele festivalipa\u0308evale to\u0303mbas joone alla Tove Lo, kes sai tuntuks 2014. aastal singliga \u201cHabits (Stay High)\u201d. Lauljanna firmama\u0308rgiks on u\u0308liseksuaalne lavaso\u0303u, mida vo\u0303ib aimata ka juuresolevatelt fotodelt. Mo\u0308o\u0308dunud aasta suvel filmis ta Tallinnas Pirita TOPis musavideo loole \u201c2 Die 4\u201d, mis samuti erilise vooruslikkusega ei hiilga."}, {"text_idx": "#000023", "text": "Viimastelt piltidelt na\u0308eb selgesti, et osta vo\u0303ib u\u0308ksko\u0303ik kui tasemel vo\u0303i kalli telefoni, aga vo\u0303imatut ei tasu loota. Samas ongi mo\u0303nda etteastet targem nautida pa\u0308riselt kohal olles, mitte la\u0308bi helendava telefonikaamera."}, {"text_idx": "#000024", "text": "N-o\u0308 tavalisi ilma suumita pilte (ja ka videoid) teeb Galaxy S23 Ultra umbes-ta\u0308pselt sama ha\u0308sti kui ko\u0303ik viimased Samsungid, selle osas erilist vahet tunda pole. Lainurk on ikka lai ja va\u0308rvid mo\u0303nusalt erksad. Mo\u0303ned klo\u0303psud selle ilmestamiseks:"}, {"text_idx": "#000026", "text": "Devo lavaso\u0303u lahutamatuks osaks on omapa\u0308rased peakatted, mida nimetatakse \u201cenergiakupliteks\u201d (energy dome). Esimest korda kandis ba\u0308nd neid 1980. aastal."}, {"text_idx": "#000027", "text": "Kokkuvo\u0303ttes vo\u0303ib \u201cmaailma parima kaameratelefoni\u201d u\u0308mber ka\u0308iva haibiga no\u0303usse ja\u0308a\u0308da \u2013 o\u0308eldigi ju, et tegemist on ko\u0303ige \u201cterviklikuma su\u0308steemiga\u201d. Kui po\u0303hikaamera ja lainurk on sama hea kui teistel tippklassi Samsungidel ning suum ma\u0308rgatavalt parem, siis u\u0308ldarvestuses tulebki kokku maailma parim."}, {"text_idx": "#000028", "text": "iPhone 14 Pro pidavat ku\u0308ll tegema paremat videot ja Xiaomi 13 Pro olevat ko\u0303ige etem valik just pa\u0308evasel ajal pildistamiseks, aga kokkuvo\u0303ttes vo\u0303ib Samsung Galaxy S23 Ultrat soovitada ku\u0308ll. Samsungi superpakkumiste kampaaniaga saab tutvuda siit."}, {"text_idx": "#000029", "text": "Eestis on ettevo\u0303te, kus saab piiramatult puhata \u2013 aga kes siis to\u0308o\u0308d teeb?\nKui sa seda nu\u0308anssi ei ja\u0308lgi, vo\u0303id tellida omale ta\u0308iesti kasutu telefoni\nMobiilipakettide hinnavo\u0303rdlus: millises telkos saab mo\u0303istliku hinnaga piiramatult jagada?"}, {"text_idx": "#000031", "text": "Kui sa seda nu\u0308anssi ei ja\u0308lgi, vo\u0303id tellida omale ta\u0308iesti kasutu telefoni"}, {"text_idx": "#000032", "text": "Mobiilipakettide hinnavo\u0303rdlus: millises telkos saab mo\u0303istliku hinnaga piiramatult jagada?"}, {"text_idx": "#000033", "text": "Blogis \u201cTehnikast ja trendidest\u201d jagame a\u0308gedaid nutitrende, ja\u0308lgime telekomi valdkonna arenguid ja laseme lugejal piiluda parima teenindusega telko telgitagustesse."}, {"text_idx": "#000034", "text": "Meelis Va\u0308ljama\u0308e soovitab: 5 telefoni, mis on minu meelest mingi nurga alt ko\u0303ige paremad"}, {"text_idx": "#000035", "text": "Parima kaameraga telefon, parim kompaktne telefon ja palju muud"}, {"text_idx": "#000036", "text": "mRiigi a\u0308ppi arendav riigiasutus ei tea, kui palju raha on arendusele kulunud"}, {"text_idx": "#000037", "text": "Ministeerium va\u0308idab, et mRiigi arendus on peatunud, kuid valitsus va\u0308idab vastupidist"}, {"text_idx": "#000039", "text": "Suures testis 8 mo\u0303istliku hinnaga telefoni: kas osta vana tippmudel vo\u0303i tuliuus sa\u0308a\u0308stukas?"}, {"text_idx": "#000040", "text": "PlayStation 5 konsooli saad praegu eriti hea hinnaga, komplektis ka veriva\u0308rske FC 24 jalgpallima\u0308ng"}, {"text_idx": "#000041", "text": "Soome telekomid korjasid Xiaomi Venemaa-a\u0308ri to\u0303ttu nende telefonid poelettidelt, meie elektroonikapoed ootavad aga EL-i otsust"}, {"text_idx": "#000043", "text": "mRiigi a\u0308ppi arendav riigiasutus ei tea, kui palju raha on arendusele kulunud\nMinisteerium va\u0308idab, et mRiigi arendus on peatunud, kuid valitsus va\u0308idab vastupidist"}, {"text_idx": "#000046", "text": "Meelis Va\u0308ljama\u0308e soovitab: 5 telefoni, mis on minu meelest mingi nurga alt ko\u0303ige paremad\nParima kaameraga telefon, parim kompaktne telefon ja palju muud"}, {"text_idx": "#000047", "text": "Xiaomi avalikustas uued 13T seeria nutitelefonid, millele lubab tootja neli suurt tarkvarauuendust"}, {"text_idx": "#000048", "text": "Moodsad kodumasinad ja nende uued po\u0303nevad lisad \u2013 mida oodata?"}, {"text_idx": "#000049", "text": "Need tehnoloogiad muudavad ROG su\u0308learvutid unikaalseks"}, {"text_idx": "#000054", "text": "Miks ometi? S\u030ckoda tehas maksis kinni terve Eesti telesarja tootmise"}, {"text_idx": "#000056", "text": "Tanklad hakkavad juba ja\u0308rgmisel na\u0308dalal 100 km la\u0308bimise rahalist kulu kuvama"}, {"text_idx": "#000059", "text": "Saadame sulle igal argipa\u0308eval u\u0308levaate tehnoloogia-, auto-, raha- ja meelelahutusportaali olulisematest lugudest."}]